Ψήφισμα της Επιτροπής των Περιφερειών για την «Κοινωνία των πληροφοριών: Από την Κέρκυρα στο Δουβλίνο - Οι νέες αναδυόμενες προτεραιότητες» και «Οι συνέπειες της κοινωνίας των πληροφοριών επί των πολιτικών της ΕΕ - Η προετοιμασία των προσεχών φάσεων»

(97/C 42/07)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την ανακοίνωση της Επιτροπής με θέμα, «Οι συνέπειες της κοινωνίας των πληροφοριών επί των πολιτικών της ΕΕ - Η προετοιμασία των επόμενων φάσεων» και «Η Κοινωνία των Πληροφοριών: από την Κέρκυρα στο Δουβλίνο - Οι νέες αναδυόμενες προτεραιότητες» (COM(96) 395 τελικό), σύμφωνα με τις οποίες η Επιτροπή προτείνει τον εκσυγχρονισμό και την ενίσχυση του προγράμματος δράσης της ΕΕ για την κοινωνία των πληροφοριών, δίνοντας ιδιαίτερη σημασία στα θέματα «της βελτίωσης των επαγγελματικών συνθηκών», «της επένδυσης στο μέλλον», «της τοποθέτησης του ανθρώπου στο επίκεντρο των ενδιαφερόντων» και «της αντιμετώπισης της συνολικής πρόκλησης» 7

έχοντας υπόψη την από 18 Οκτωβρίου 1996 απόφαση με την οποία ανέθεσε την προετοιμασία του ψηφίσματος στην επιτροπή 3 (Εισηγητής ο κ. Henning Jensen) 7

εξέδωσε ομόφωνα το ακόλουθο ψήφισμα κατά τη 15η σύνοδο ολομέλειας της 13ης και 14η Νοεμβρίου 1996 (συνεδρίαση της 14 Νοεμβρίου 1996).

Η Επιτροπή των Περιφερειών

1. επικροτεί τα αποτελέσματα που επιτεύχθηκαν με το υπάρχον πρόγραμμα δράσης, «Η πορεία της Ευρώπης προς την κοινωνία των πληροφοριών» 7

2. εκφράζει την υποστήριξή της στην ανανέωση του προγράμματος δράσης της ΕΕ για την κοινωνία των πληροφοριών 7

3. συνιστά όπως στο νέο πρόγραμμα δράσης για την κοινωνία των πληροφοριών ληφθούν υπόψη οι ανάγκες και οι επιθυμίες του απλού πολίτη 7

4. απαιτεί να διασφαλισθεί καλύτερος συντονισμός μεταξύ των ενεργειών του προγράμματος δράσης, αφενός, και των άλλων πρωτοβουλιών, ταμείων και προγραμμάτων της ΕΕ, αφετέρου.

Η Επιτροπή των Περιφερειών

5. τονίζει ότι οι αρχές της τοπικής αυτοδιοίκησης, λόγω των συμβουλευτικών τους καθηκόντων και της ενημέρωσης που διαθέτουν, καθώς και χάρις στο διάλογο και στη συνεργασία που έχουν με τους κατά τόπους πολιτικούς, επαγγελματικούς και κοινωνικούς κύκλους, όσον αφορά προγράμματα και ανταλλαγές εμπειριών, καθώς και χάρις στη στενή επαφή που διατηρούν με τον απλό πολίτη, μπορούν να συμβάλουν αποτελεσματικά στην ανάπτυξη και στην υλοποίηση των προκλήσεων της κοινωνίας των πληροφοριών 7

6. απαιτεί, με βάση τα ανωτέρω και σύμφωνα με την αρχή της επικουρικότητας, να διαδραματίσουν οι αρχές της τοπικής αυτοδιοίκησης σημαντικότερο ρόλο στις εργασίες του προγράμματος δράσης, εξετάζοντας τις δυνατότητες και τα προβλήματα της κοινωνίας των πληροφοριών, καθώς και τον προγραμματισμό και την εφαρμογή των ενεργειών της ΕΕ στον εν λόγω τομέα 7

7. προτείνει, ακόμη, να εστιασθεί περισσότερο το ενδιαφέρον των προγραμμάτων δράσης στα σχέδια και στις ενέργειες όπου προβλέπεται η συμμετοχή των αρχών της τοπικής αυτοδιοίκησης, π.χ. όσον αφορά τη συνεργασία με τις μικρομεσαίες επιχειρήσεις (ΜΜΕ), τις πρωτοβουλίες για την εκπαίδευση και την κατάρτιση και τις ενέργειες προς όφελος του απλού πολίτη, ώστε να έχει ο τελευταίος τις δυνατότητες πρόσβασης και χρήσης της τεχνολογίας των πληροφοριών.

Η Επιτροπή των Περιφερειών

8. υποστηρίζει την απελευθέρωση του τομέα των τηλεπικοινωνιών, αλλά τονίζει και το πόσο σημαντικό είναι να διασφαλισθεί η παροχή καθολικών υπηρεσιών, έτσι ώστε να εξασφαλισθεί η κάλυψη σε όλη την ΕΕ των κυριότερων μορφών τηλεπικοινωνιών και τεχνολογίας των πληροφοριών χωρίς να λησμονούνται οι απομακρυσμένες και υπερπεριφερειακές περιοχές που να προσφέρονται σε τιμές οι οποίες να μην στρεβλώνουν τους κανόνες του ανταγωνισμού ή να αυξάνουν τις περιφερειακές ανισότητες 7

9. αναγνωρίζει τη σημασία που έχει η δημιουργία βελτιωμένων επαγγελματικών συνθηκών, ιδίως για τις ΜΜΕ, και υπενθυμίζει ότι στο Σύμφωνο Εμπιστοσύνης της Επιτροπής προτείνονται τοπικές συμβάσεις για την απασχόληση, σύμφωνα με τις οποίες οι αρχές της τοπικής αυτοδιοίκησης μπορούν να διαδραματίσουν κεντρικό ρόλο στην ενίσχυση των δυνατοτήτων ανάπτυξης και μετατροπής των ΜΜΕ 7

10. προτείνει, συνεπώς, να συμμετέχουν οι αρχές της τοπικής αυτοδιοίκησης στο πλαίσιο του νέου προγράμματος δράσης, στην παροχή των απαραίτητων συμβουλών και την καθοδήγηση των ΜΜΕ σε θέματα διοργάνωσης και χρηματοδότησης, δημιουργίας δικτύων συνεργασίας και ανταλλαγής εμπειριών στην κοινωνία των πληροφοριών 7

11. προτείνει, ακόμη, να δοθεί από τους πολιτικούς και οικονομικούς κύκλους σημαντική προτεραιότητα στις ενέργειες και τα προγράμματα της ΕΕ, τα οποία έχουν ως αντικείμενο τις δυνατότητες ανάπτυξης των τομέων των υπηρεσιών και της τεχνολογίας των πληροφοριών.

Η Επιτροπή των Περιφερειών

12. τονίζει την ανάγκη όπως όλα τα κανονιστικά κοινοτικά μέτρα στον τομέα της κοινωνίας των πληροφοριών - όπως π.χ. η πρόταση οδηγίας σχετικά με τη νομοθετική διαφάνεια στην ενιαία αγορά υπηρεσιών πληροφορικής ή οι πιθανές πρωτοβουλίες της Κοινότητας στον τομέα της πολυφωνίας και της συγκέντρωσης στα μέσα μαζικής ενημέρωσης, υπόκεινται στην αρχή της επικουρικότητας και σέβονται τις αρμοδιότητες και τα καθήκοντα των τοπικών και περιφερειακών αρχών 7

13. συμφωνεί με το Ευρωπαϊκό Κοινοβούλιο όσον αφορά τη διατήρηση της έννοιας της ραδιοφωνίας η οποία θα έχει ως συνέπεια ειδικές νομοθετικές αποφάσεις και διαδικασίες χορήγησης άδειας, όπου για τις νέες υπηρεσίες, εάν συντρέχει λόγος, θα χρειαστούν ενδεχομένως σταδιακά κριτήρια για τη χορήγηση άδειας. Ακόμη, στο πλαίσιο αυτό, η ΕΤΠ υπογραμμίζει, όπως και το Ευρωπαϊκό Κοινοβούλιο, την ανάγκη διαφύλαξης και ανάπτυξης δημόσιας ραδιοφωνίας σε περιφερειακό, εθνικό και ευρωπαϊκό επίπεδο διότι αποτελεί ένα σημαντικό μέσο διαμόρφωσης της κοινής γνώμης.

Η Επιτροπή των Περιφερειών

14. ζητά να υπάρχει ιδιαίτερη μέριμνα ώστε να προβλέπεται ένας επαρκής συντονισμός στους κόλπους της ίδιας της επιτροπής μεταξύ των αρμόδιων γενικών διευθύνσεων ώστε να μην υπάρχει προς τα έξω η εντύπωση μεμονωμένων και μη συντονισμένων δράσεων 7

15. πιστεύει ότι οι αλλαγές στις τηλεπικοινωνίες και τις τεχνολογίες πληροφοριών είναι πολύ ταχείες και ότι μια θέση στον τομέα πρέπει να υιοθετείται σε βραχύ διάστημα ώστε τα σχέδια που εισάγονται να είναι δυνατό να υλοποιούνται το ταχύτερο δυνατό σύμφωνα με τους νόμους της αγοράς.

Η Επιτροπή των Περιφερειών

16. τονίζει τη σημασία που έχει για όλο τον πληθυσμό, η εξασφάλιση ευρέων βασικών γνώσεων, η παροχή ευέλικτων δυνατοτήτων κατάρτισης και η δια βίου κατάρτιση 7

17. αναγνωρίζει ότι οι αρχές της τοπικής αυτοδιοίκησης έχουν τις δυνατότητες και την ευθύνη για το συντονισμό των τοπικών και περιφερειακών συμφερόντων με τις ανάγκες και τις επιθυμίες των εκπαιδευτικών και επαγγελματικών φορέων 7

18. συνιστά, συνεπώς, να αποκτήσουν οι αρχές της τοπικής αυτοδιοίκησης στενή επαφή με τους διάφoρους τοπικούς και περιφερειακούς κύκλους, όσον αφορά το πρόγραμμα δράσης και τις λοιπές πρωτοβουλίες στον τομέα της εκπαίδευσης, ώστε να χρησιμοποιηθεί η επαφή αυτή για την έναρξη διαλόγου και συνεργασίας με στόχο τη δημιουργία σημαντικών εκπαιδευτικών ευκαιριών 7

19. προτείνει, επίσης, όπως στο προσεχές 5ο πρόγραμμα-πλαίσιο για την έρευνα και τεχνολογική ανάπτυξη (ΕΤΑ) δοθεί μεγάλη σημασία στους τομείς καινοτομίας, καθορίζοντας τους τομείς στους οποίους πρέπει να καταβληθούν προσπάθειες, τα κριτήρια επιλογής, κ.λπ.

Η Επιτροπή των Περιφερειών

20. υπενθυμίζει, ότι η κοινωνία των πληροφοριών θα επιδεινώσει τις περιφερειακές ανισότητες εάν δεν επιδιωχθεί ο εξοπλισμός των περιοχών με τεχνικά μέσα και με πόρους της κοινωνίας των πληροφοριών 7

21. συνιστά, μεταξύ άλλων, την αξιοποίηση των δυνατοτήτων που παρέχουν τα Διαρθρωτικά Ταμεία για τη βελτίωση των υποδομών και των πόρων των λιγότερο ευνοημένων και των υπερπεριφερειακών περιοχών της ΕΕ στον τομέα των τεχνολογιών πληροφόρησης, μέσω της θέσπισης περιφερειακών προγραμμάτων χρηματοδότησης του κόστους των εν λόγω τεχνολογιών προκειμένου οι πολίτες από τις μη ευνοημένες περιοχές να έχουν πρόσβαση σε ένα ζωτικό ελάχιστο επίπεδο υπηρεσιών τηλεπικοινωνίας και έτσι να μπορέσουν να προσελκύσουν επιχειρήσεις του τομέα να εγκατασταθούν στο έδαφός τους 7

22. τονίζει, επίσης, ότι είναι ζωτικής σημασίας να αποκτήσουν όλοι οι πολίτες γνώσεις και να εκπαιδευθούν στη χρήση της τεχνολογίας για να καταστεί πρακτικά και οικονομικά δυνατή η πρόσβασή τους σε νέες δυνατότητες 7

23. απαιτεί όπως στο πρόγραμμα δράσης (π.χ. μέσω του προγράμματος Irisi) παρέχονται δυνατότητες, για ανάπτυξη, καινοτομίες και ανταλλαγή εμπειριών να καταστεί δυνατή η εύκολη πρόσβαση του κοινού στην τεχνολογία των πληροφοριών, διαμέσου π.χ. των κέντρων πληροφοριών, τη δωρεάν για το κοινό χρήση των υπολογιστών, βιβλιοθήκες, δημόσια εκπαιδευτικά ιδρύματα κ.λπ. 7

24. συνιστά ακόμη, να δοθεί από το πρόγραμμα δράσης στον άνθρωπο περίοπτη θέση στην κοινωνία των πληροφοριών, προβάλλοντας ακόμη περισσότερο τις δυνατότητες της κοινωνίας των πληροφοριών να προσφέρει καλύτερες υπηρεσίες προς τον πολίτη, καλύτερες συνθήκες διαβίωσης στα άτομα με ειδικές ανάγκες, μεγαλύτερη ισότητα και καλύτερη πολιτική για την υγεία.

Βρυξέλλες, 14 Νοεμβρίου 1996.

Ο Πρόεδρος της Επιτροπής των Περιφερειών

Pasqual MARAGALL i MIRA